Prince of Wales

Prince of Wales er en tittel som gis eldste sønn av monarken i Det forente kongerike Storbritannia og Nord-Irland. Tradisjonen begynte i 1301, da kong Edvard I av England hadde fullført erobringen av Wales som normannerne hadde påbegynt, og ga tittelen til sin sønn Edvard. Princess of Wales er en tittel for ektefellen til Prince of Wales, som vanligvis fører titler tilsvarende dem hennes mann har.

Den engelske tittelen blir ofte oversatt til prins av Wales. Ordet prince brukes på engelsk for både fyrste og prins.Engelsk-Norsk ordbok, Oslo: Kunnskapsforlaget, 1991, s. 843., forklarer «Prince» som «1. fyrste; 2. prins». Uttrykket «Prince of Wales» er i denne ordboken forklart som «i UK: kronprins». I Norge har blant andre Det kongelige hoffOffisielt besøk fra Storbritannia, kongehuset.no, 20. februar 2012. Besøkt 12. juni 2012. «Deres Kongelige Høyheter Prinsen av Wales og Hertuginnen av Cornwall vil etter invitasjon fra Deres Majesteter Kongen og Dronningen gjennomføre et offisielt besøk til Norge i tiden 20. til 22. mars 2012.»  og UtenriksdepartementetOffisielt besøk fra Storbritannia - akkreditering, Utenriksdepartementet, 22. februar 2012. Besøkt 12. juni 2012. benyttet tittelen prins av Wales, mens historikere som Johan Schreiner,Johan Schreiner: Middelalderen. Tusen års grotid, 1953: «At Montfort nå kastet seg i armene på fyrsten av Wales, som fikk alle sine erobringer anerkjent i et kongebrev». Knut Helle Knut Helle: Nomadefolk og høykulturer: 1000-1300 (Aschehougs verdenshistorie, bd. 5), 1984, s. 221: «Kongen har den skotske kongen på høyre side og fyrsten av Wales på venstre». og Trond Norén IsaksenTrond Norén Isaksen: Dronningen vi ikke fikk: en biografi om kronprinsesse Märtha og kong Olav, 2003: «tronfølgeren prins Albert Edward, fyrste av Wales» (s. 32), «prins George, fyrste av Wales og prinsesse Victoria» (s. 38), «Mauds bror, prins George, fyrste av Wales» (s. 53). har benyttet oversettelsen fyrste av Wales.

 Arvefølge 
Dersom monarkens eldste sønn dør før han arver tronen, kan tittelen gis til neste i arverekkefølgen. Dette skiller den fra andre titler som gis til monarkens eldste sønn, som hertug av Cornwall, som er en tittel som ikke gis til andre, selv om eldste sønn dør før tiltredelsen som monark. Da prins Frederick døde før sin far kong Georg II, ble kongens barnebarn prins George utnevnt til Prince of Wales; han ble ikke hertug av Cornwall. 

En apokryf historie forteller at Edvard I for å tilfredsstille opprørske walisere lovet at de skulle få «en fyrste som var født i Wales, og som ikke snakket et ord engelsk». Hans sønn ble født i Caernarfon, og snakket naturlig nok verken engelsk eller noe annet språk da han ble født, og dermed hadde kongen holdt sitt løfte da han ga sønnen tittelen Prince of Wales. Denne historien ble ikke skrevet ned før i det 16. århundre, så det er liten grunn til å feste lit til den. At Edvard II ble født i Wales under et av sine fars felttog er dog korrekt.

Historie
Før Wales ble erobret av den engelske kongen, hadde noen lokale konger tatt tittelen fyrste av Wales. Landet var delt i flere kongedømmer, men enkelte av kongene hadde ambisjoner om å styre hele Wales, og nok innflytelse i de andre kongedømmene til å bruke en slik tittel. I 1258 tok Llywelyn den siste, konge av Gwynedd, tittelen. Hans onkel Dafydd ap Llywelyn av Gwynedd hadde tidligere brukt den, og hadde blitt anerkjent av Henrik III av England som den rettmessige hersker i Wales. 

Fra 1399 ble tittelen kombinert med en annen, jarl av Chester. Tidligere hadde også alle som hadde tittelen Prince of Wales også vært jarl av Chester, men de to titlene ble behandlet separat. Jarledømmet Chester hadde blitt opprettet flere ganger, og i 1272 ble det lagt inn under Kronen. Det ble så selvstendig igjen, kom under kronen i 1307, ble selvstendig, og kom til slutt under Kronen for godt i 1327. Selv om Wales og Chester hadde forskjellig historie, ble de to regnet som beslektet, med tanke på hvordan og når de kom under den engelske monarkens kontroll, og derfor ble de etterhvert kombinert.

 Investitur 
Det har variert om man har hatt investitur for Prince of Wales. Før 1621 gikk alle som ble adlet gjennom investitur, men ettersom det var så mange titler som ble delt ut, ble dette for mye arbeid. Dermed forsvant kravet også for Prince of Wales. Ettersom det er en helt spesiell tittel blir det likevel normalt gjennomført formell investitur. Denne skjedde som regel i parlamentet, men i 1911 ble den fremtidige Edvard VIII innsatt i Caernarfon Castle i Wales. Den forrige Prince of Wales, Charles, ble innsatt samme sted i 1969. I begge tilfeller fant den høytidelige innsettelsen sted etter at tittelen var tildelt, og ble altså ikke sett som noe kriterium for å ta i bruk tittelen.

Hederstegn

Under innsettelsen som Prince of Wales overrekkes de hederstegn som er forbundet med tittelen. Dette inkluderer en krone med fire kors pattée og fire franske liljer med én enkelt bue over. Kronen er lik monarkens, bortsett fra at sistnevnte har to buer. Det overrekkes også en gullstav, et hederstegn som tidligere ble brukt også ved investitur av hertuger, men som nå er forbeholdt Prince of Wales; samt en ring, et sverd og en kappe. 

Tiltaleformer
Prince of Wales tituleres Hans kongelige høyhet (His Royal Highness). Princesses of Wales har tilsvarende form, Hennes kongelige høyhet.

Innehavere av tittelen Prince of Wales
TittelinnehaverSønn avFraTilAvslutningsårsakEdwardEdvard I13011307Tiltrådte som Edvard IIEdward, den svarte prinsenEdvard III13301376DødeRichard of BordeauxEdward, den svarte prinsen13761377Tiltrådte som Richard IIHarry of MonmouthHenrik IV13991413Tiltrådte som Henrik VEdward, hertug av CornwallHenrik VI14531471DødeEdward PlantagenetEdvard IV14701483Tiltrådte som Edvard VEdward, hertug av CornwallRichard III14831484DødeArthur, hertug av CornwallHenrik VII14861502DødeHenry, hertug av CornwallHenrik VII15021509Tiltrådte som Henrik VIIIEdvard, hertug av CornwallHenrik VIII15371547Tiltrådte som Edvard VIHenry, hertug av CornwallJakob I16031612DødeCharles, hertug av CornwallJakob I16121625Tiltrådte som Karl ICharles, hertug av CornwallKarl I16301649Tiltrådte som Karl IIJames Francis Edward StuartJakob II16881689Faren ble avsattGeorge Augustus, hertug av CornwallGeorg I17141727Tiltrådte som Georg IIFrederick Lewis, hertug av CornwallGeorg II17271751DødeGeorgeFrederick17511760Tiltrådte som Georg IIIGeorge, hertug av CornwallGeorg III17621820Tiltrådte som Georg IVAlbert EdwardVictoria18411901Tiltrådte som Edvard VIIGeorge, hertug av CornwallEdvard VII19011910Tiltrådte som Georg VEdward, hertug av CornwallGeorg V19101936Tiltrådte som Edvard VIIICharles, hertug av CornwallElizabeth II19582022Tiltrådte som Charles III William, hertug av Cornwall og Cambridge Charles III 2022  

Referanser

 Eksterne lenker 


Kategori:Det britiske monarkiet
Kategori:Kongelige briter
Kategori:Storbritannias historie